කථානායකවරයාගේ ප්‍රධානත්වයෙන් අද පෙරවරුවේ පැවති පක්ෂ නායක රැස්වීමේදී මෙම තීරණය ගෙන ඇති අතර, අමාත්‍ය උදය ගම්මන්පිළට එරෙහිව සමගි ජන බලවේගය ගෙන එන විශ්වාසභංග යෝජනාව හෙට කථානායකවරයා වෙත භාරදීමට නියමිතයි.මේ අතර ඇඹිලිපිටිය ප්‍රදේශයේදී අද මාධ්‍ය වෙත අදහස් දක්වමින් එක්සත් ජාතික පක්ෂයේ සභාපති වජිර අබේවර්ධන කියා සිටියේ පුද්ගලයෙකු ඉලක්ක කර ගනිමින් විශ්වාසභංග යෝජනාවක් ගෙන ඒමෙන් පලක් නොවන බවයි.කෙසේ වෙතත්, කොළඹ අද පැවති මාධ්‍ය හමුවකට එක්වෙමින් සමගි ජන බලවේගයේ ජාතික සංවිධායක පාර්ලිමේන්තු මන්ත්‍රී තිස්ස අත්තනායක සඳහන් කළේ ආණ්ඩුව තෙල් මිල අඩු කිරීමට දැන් හෝ ක්‍රියා කළහොත් විශ්වාසභංග යෝජනාව ඉදිරිපත් නොකරන බවයි.මේ අතර, ඉන්ධන මිල පහත දමන ලෙස ඉල්ලමින් අදත් ප්‍රදේශ කිහිපයක විරෝධතා පැවැත්වුණා.